Kirbla kalmistu

Kirbla kalmistu ehk kirikuaed asub samanimelise kiriku juures Pärnu maakonnas Lääneranna vallas Kirbla külas. 

Kalmistu on tõenäoliselt tekkinud kihelkonnakiriku juurde, mis rajati tõenäoliselt 16. sajandi algul ja mida on esmamainitud 1531. aastal, kuid kuna kihelkond loodi juba 14.–15. sajandil, pole välistatud ka kalmistu varasem rajamine. Vanimad hauatähised pärinevad siiski alles 18. sajandist. 
pisi|Jüri Uluotsa haud Kirbla kalmistul
Kalmistule on maetud baltisakslasi Ferseneid ja Wistinghauseneid. Kalmistul paikneb ka Teises maailmasõjas hukkunute ühishaud. Sinna on augustis 2008 maetud Eesti õigusteadlane ja poliitik Jüri Uluots ning tema perekond. Samas on tema sugulaste matuseplatsid.  

Kirbla kalmistu ja kirikaed võeti sarnaselt paljude teiste vanade Eesti kalmistutega 1997. aastal riikliku kaitse alla. (vaadatud 17.08.2016) Kultuurimälestistena on kaitse alla võetud ka kirikaia piirdemüür, Teises maailmasõjas hukkunute ühishaud, arvatavalt 18. sajandist pärit paekivist hauaplaat, 1808. aastaga dateeritud (Elisabeth Bodisco?) hauaplaat ning tõenäoliselt kohalikku päritolu hauaristi kaks näidet Mihkel ja Mari Kuke haudadel.

Viited

Välislingid

Kategooria:Kirbla kihelkonna kalmistud
Kategooria:Kirbla
Kategooria:Pärnu maakonna kalmistud
Kategooria:Pärnu maakonna kultuurimälestised